als_Latn dik_Latn sag_Latn
Rreth Fondacionit
Fondacioni Vodafone Albania frymëzuar nga pasioni për botën që na rrethon, dedikon investime sociale për të ndihmuar në këtë mënyrë njerëzit të kenë një jetë më të mirë. Ky investim mbështetet nga avantazhet e krijuara në sajë të zhvillimit të teknologjisë së komunikimit celular, për të kontribuar në mbrojtjen e mjedisit dhe mbështetjen e komuniteteve në nevojë në shoqërinë ku bëjnë pjesë klientët tanë, punonjësit si dhe partnerët e biznesit.
Fondacioni synon t’u shpërndajë grante organizatave vendore, duke përfshirë organizatat jo-fitimprurëse dhe institucionet e tjera të shoqërisë civile, në mënyrë që t’i përgjigjet nevojave të komunitetit. Gjithashtu, Fondacioni Vodafone Albania shpërndan dhurime të tjera të përftuara nga zhvillimi dhe përfitimet prej teknologjisë së komunikimit celular.
Misioni i Fondacionit Vodafone Albania
Fondacioni Vodafone Albania, ashtu sikurse edhe Fondacioni Vodafone në Mbretërinë e Bashkuar, udhëhiqet nga pasioni për botën që na rrethon.
Fondacioni kryen investime sociale që ndihmojnë njerëzit të përmirësojnë jetën e tyre duke përfituar sa më shumë nga zhvillimet në teknologjinë e telefonisë celulare; duke mbrojtur mjedisin dhe duke mbështetur komunitetin në ato vende ku ndodhen klientët tanë, punonjësit dhe partnerët tanë të biznesit.
Programi
Në linjë me misionin e tij, programi i Fondacionit Vodafone Albania (FVA) ofron mbështetje financiare për projekte me impakte sociale, të zbatuara në fushën e edukimit, shëndetit, mjedisit, dhe mirëqenies sociale të njerëzve në nevojë. Mbështetja financiare në fushat e sipërpërmendura ofrohet në përputhje me procedurat e vendosura nga FVA.
Programi përbëhet nga katër komponentë:
- Programi i Granteve Vjetore
- Programi "Bota e Ndryshimit "
- Programi "Teknologjia e telefonisë celulare në shërbim të njerëzve në nevojë"
- Përgjigjie ndaj fatkeqësive
Zbatimi i programit vjetor të granteve synon të sigurojë një numër sa më të madh përfituesish nga ky investim social, shtrirjen gjeografike më të gjerë të mundshme dhe tërheqjen e ekspertizës më të mirë të ofruar nga shoqëria civile në Shqipëri, në shërbim të njerëzve dhe komuniteteve në nevojë.
Struktura drejtuese
Në përputhje me statutin e Fondacionit Vodafone Albania (FVA), Bordi Drejtues i tij përfaqëson organin vendim-marrës më të lartë. Bordi Drejtues përbëhet prej 7 anëtarësh, nga të cilët 4 janë përfaqësues të Vodafone Albania Sh. A., dhe 3 anëtarë të jashtëm. Autoriteti më i lartë i Bordit është Kryetari, i cili caktohet nga vetë Bordi me shumicë votash. Bordi Drejtues i FVA është përgjegjës për krijimin dhe zbatimin e strategjisë së Fondacionit, politikave, procedurave operacionale, vlerësimin e performancës dhe përzgjedhjen e projekt-propozimeve që do të financohen, në përputhje me strategjinë e Fondacionit, politikat sociale dhe buxhetin.
Stafi ekzekutiv i Fondacionit përbëhet nga dy anëtarë te cilet kane përgjegjësi administrimin e zyrës dhe programit, çështjet e komunikimit, raportimin, monitorimin dhe vlerësimin e projekteve të financuara, administrimin e "Thirrjes për Aplikime", si dhe promovimin e angazhimit të punonjësve në aktivitete vullnetare e bamirëse.
Financimi
Fondacioni Vodafone Albania (FVA) financohet çdo vit me fonde vjetore nga Vodafone Albania Sh.A.dhe Fondacioni Vodafone në Mbretërinë e Bashkuar. Të dy donatorët kontribojnë për FVA prej fondit të tyre përkatës të investimit social me qëllim që të mundësojnë zbatimin e programit vjetor të FVA.
Fondacioni Vodafone Albania firmos marrëveshje me donatorët e tij për përdorimin e fondeve të dhuruara (granteve), përdorimin e logo-s dhe të drejtave të tjera intelektuale. Këto marrëveshje përfshijnë ngritjen dhe funksionimin e një sistemi raportimi, monitorimit dhe kontrolli për përdorimin fondeve të akorduara për zbatimin e projekteve. Gjithashtu, për zbatimin e projekteve të aprovuara FVA firmos marrëveshje me organizatat vendore zbatuese, për lëvrimin e fondeve, përdorimin e tyre, përdorimin e logo-ve dhe të drejtave të tjera intelektuale. Këto marrëveshje përfshijnë venien në eficiencë të një sistemi raportimi, monitorimi dhe kontrolli për përdorimin e fondeve nga zbatuesit e projekteve.
Vodafone Albania Sh.A. mbulon gjithashtu kostot operative dhe të burimeve njerëzore të FVA, sikurse dhe shpenzime të tjera të lidhura me planin e komunikimit. Këto shpenzime nuk llogariten si pjesë e kontributit të dhuruar për bamirësi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn